Christian Paasche

Christian Petter Paasche (født 1969) er en norsk sportskommentator og sportsjournalist med lang fartstid i TV 2.

Paasche er utdannet fysioterapeut ved Fysioterapihøgskolen i Bergen. Han har også noe studier ved Bergen Lærerhøgskole (1991–1992) og ved United World College of the Atlantic i Wales (1986–1988).

I sine yngre år var han en aktiv basketballspiller og i 1990 var han med å ta laget sitt til bronse i norgesmesterskapet i basketball.

Han ble ansatt i Canal+ i 1996 og kommenterte over 150 NBA-kamper for kanalen.http://www.tv2.no/a/5223656/ Christian Petter Paasche (tv2.no) I 1999 gikk han over til TV 2, hvor han har gjort seg særlig bemerket som sykkelkommentator, og sammen med Johan Kaggestad har han blant annet kommentert samtlige utgaver av Tour de France siden 2004. Han ble nominert til Gullruten 2016 i klassen beste mannlige programleder for Tour de France og Gullruten 2018 i klassen publikumsprisen sammen med Kaggestad for Sykkel-VM i Bergen.

Paasche har i tillegg til sykkel også kommentert snowboard, freestyle, curling, basketball, håndball, langrenn og tennis for TV 2.

 Referanser 

 Eksterne lenker 



Kategori:Norske sportsjournalister
Kategori:TV 2-journalister
Kategori:Personer fra Bærum kommune